title: Parrandachilikning rivojlanishi, hozirgi axvoli va istiqboli
text: |
  Parrandachilikning rivojlanishi, hozirgi axvoli va istiqboli Pdf ko'rish
  |
  bet | 263/386 | Sana | 30.05.2024 | Hajmi | 8,59 Mb. | | #257248 |
  Bog'liq qorakol16.11. Parrandachilikning rivojlanishi, hozirgi axvoli va istiqboli
  Parrandachilik, uning asosiy turi, tovuqchilik uzoq davrlardan beri rivojlantiriladi.
  Donishmandlarimiz parrandachilikni insonlarning yetti boyligidan biri deb ham baxolaydilar.
  Ammo parrandachilikning tashkil etilishi uzok yillar uning xalq xo’jaligi axamiyatiga mos
  kelmagan. Parrandalarning bosh sonini ko’paytirishda, ularning mahsuldorligini oshirishda,
  odatda oddiy ekstensiv usullardan foydalanilgan.
  Parrandachilikni tezroq rivojlantirish asosan tarmoqda sanoatga xos texnologiyani keng joriy
  etish yillaridan boshlangan. Parrandalarning bosh soni va mahsuldorligini oshirishda keskin
  o’zgarish bo’lgan. Masalan, parrandalarning bosh soni 1990 yilda 1960 yilga nisbatan 4,7 marta, har
  bir tovuqdan olingan tuxum esa qishloq xo’jaligi korxonalarida qariyb 2 marta, aholi jon boshiga
  tuxum ishlab chiqarish esa 1,7 marta ko’paygan.
  Ammo, 1990 yilda aholi jon boshiga 120 dona tuxum va 3,3 kg parranda go’shti ishlab
  chiqarilgan, xolos. Bu ko’rsatkich belgilangan tibbiy meyerlarga nisbatan 3-4 marta kam edi. 2000
  yilda 1990 yilga nisbatan parrandalar soni qariyb 3 marta, har bir tovuqdan olingan tuxum - 13% ga,
  ishlab chiqarilgan tuxum miqdori qariyb 2 marta, parrandalar go’shti esa 5 marta kamaygan.
  Mustaqillik yillarida Respublikada parrandachilikni rivojlantirishga katta e’tibor qaratildi, buni
  quyidagi jadval tahlilidan bilish mumkin (1-jadval). Tahlil etilayotgan davrda parrandalar soni
  20540,4 ming boshdan 56276,3 ming boshgacha yoki 2,7 martaga oshgan. Barcha toifadagi
  xo’jaliklarda tuxum va parranda go’shti yetkazib berish shu davrda mos ravishda – 2,5 va 2,9 martaga
  oshgan bo’lsa, fermer xo’jaliklarida – 7,6 va 11,4 marta, dehqon va aholining shaxsiy yordamchi
  xo’jaliklarida – 2,3 va 2,6 martaga va qishloq xo’jaligi faoliyatini amalga oshiruvchi tashkilotlarda –
  2,3 va 3,2 martaga ko’paygan. Bu yerda asosiy o’sish sur’ati fermer xo’jaliklarida bo’lib, keyingi
  yillarda
  parrandachilikka
  ixtisoslashgan
  hamda
  ko’p
  tarmoqli
  fermer
  xo’jaliklari
  shakllanayotganligining amaldagi isbotidir.
  Demak, parrandachilikning oxirgi yillardagi rivojlanish darajasi uning xalq xo’jaligi
  axamiyatiga, boshqa chorva tarmoqlariga nisbatan ustunliklariga mos kelib bormoqda.
  Istiqbolda parrandachilikni tiklash, tezroq rivojlantirish obyektiv zaruriyatdir. Uni faqat dehqon
  va fermer xo’jaliklarida emas, balki yirik parrandachilik fabrikalarida shuningdek ko’p tarmoqli
  fermer xo’jaliklarida rivojlantirish maqsadga muvofiqdir. Bunday tajriba iqtisodiy rivojlangan
  mamlakatlarda barqaror amalga oshirilmoqda, hamda yuqori ijtimoiy-iqtisodiy samara bermoqda.
  |
  | |